APROBACIÓN DEFINITIVA DA MUTACIÓN DEMANIAL SUBXECTIVA ENTRE O SERGAS E O CONCELLO DE MOAÑA PARA A TRANSMISIÓN DA PROPIEDADE DO BEN INMOBLE CORRESPONDENTE Á FINCA URBANA SITA NO LUGAR DE REIBÓN
ADMINISTRACIÓN LOCAL — Municipal — Moaña (Urbanismo e Patrimonio, 09/09/2022)

Asunto: Cesión patrimonial ao Servizo galego de saúde (SERGAS) da propiedade do ben inmoble correspondente á finca urbana sita no Lg. de Reibon ref. catastral 2220084NG2822S0001MX destinada á construcción dun Centro de Saude-Mutacion demanial subxectiva Documento: Anuncio Trámite: Elevación a definitivo do acordo de aprobación inicial da Mutación demanial subxectiva entre o Servizo galego de saúde (SERGAS) e o concello de Moaña para a transmisión da propiedade do ben inmoble correspondente á finca urbana sita no lugar de Reibón O Pleno da Corporación Municipal do Concello de Moaña, na sesión ordinaria celebrada en data 28 de xullo de 2022, aprobou inicialmente a Mutación demanial subxectiva entre o Servizo galego de saúde (SERGAS), adscrito á Consellería de Sanidade da Xunta de Galicia, e o concello de Moaña para a transmisión da propiedade do ben inmoble correspondente á finca urbana sita no lugar de Reibón, referencia catastral 2220084NG2822S0001MX, derivada de cesión obrigatoria do Proxecto de equidistribución do solo urbano non consolidado do Polígono 11- Sisalde, destinada á construción dun Centro de Saúde, nos termos que resultan do «Convenio de Colaboración entre o Servizo Galego de Saúde e o concello de Moaña para a execución das obras de construción dun novo centro de saúde no concello de Moaña». No Boletín Oficial da Provincia de Pontevedra núm.150, do 8 de agosto de 2022, publicouse anuncio de exposición pública do expediente de mutación demanial subxectiva, tras o que estivo exposto ao público durante vinte días hábiles, non presentándose reclamacións durante o prazo conferido ao efecto, polo que se entende elevado a definitivo acordo de aprobación inicial, de conformidade co establecido no punto resolutivo 4º do citado acordo plenario, configurándose tal aprobación como requisito da súa validez e eficacia. O que se publica de conformidade do disposto na Lei 39/2015, do 1 de outubro, do Procedemento Administrativo Común das Administracións Públicas e no Real Decreto lexislativo 1372/86, do 13 de xuño, polo que se aproba o Regulamento de Bens das Entidades Locais. Contra o acordo de aprobación inicial da Mutación demanial subxectiva entre o Servizo galego de saúde (SERGAS) e o concello de Moaña, elevada a definitiva, que pon fin á vía administrativa, poderá interpoñerse recurso potestativo de reposición ante o Pleno no prazo dun mes a contar dende o día seguinte ao da súa publicación, ao abeiro do establecido no artigo 124.1 da Lei 39/2015, do 1 de outubro, do procedemento administrativo común das administracións públicas, ou ben directamente o recurso contencioso-administrativo ante o Xulgado do Contencioso-Adminstrativo de Pontevedra no prazo de dous meses contados dende o día seguinte ao da súa publicación, consonte ao disposto nos artigos 8.1 e 46.1 da Lei 29/1998, de 13 de xuño da Xurisdición Contencioso-Administrativa. (documento asinado electronicamente ao marxe)